Það má með sanni segja að hér sé á ferðinni algjör lúxus súkkulaðiterta . Brætt Lindor súkkulaði frá Lindt í smjörkreminu er hreinlega guðdómlegt og þessi kaka sæmir sér á hvaða veisluborði sem er . Lindor súkkulaðikúlurnar frá Lindt eru eitt það allra besta sem hægt er að fá sér og koma nú í stórum kúlum með fullt af litlum inn í og gæti verið góð tækifærisgjöf eða jólagjöf . Lúxus Lindor súkkulaðiterta Súkkulaðibotnar 375 g hveiti 300 ml „ buttermilk “ ( mjólk og 1 tsk af sítrónusafa blandað saman ) 3 stór egg 300 ml sjóðandi vatn Hitið ofninn 190°C blástur Spreyið 4 x 20cm bökunarform með matarolíu og setja bökunarpappír í botninn . Sigtið hveiti , sykur , bökunarkakó , lyftiduft , salt og matarsóda í hrærivélarskálina . Bætið mjólk , olíu , eggjum , kaffi og vanilludropum saman við og blandið á meðalhraða þar til vel blandað . Lækkið hraðann og hellið sjóðandi vatninu að lokum saman við . Skiptið jafnt á milli formanna og bakið í um 25 - 30 mínútur og kælið vel . Ef þið eigið ekki 4 form er líka í lagi að skipta deiginu í 2 form og taka hvern botn í tvennt með kökuskera . Það þarf hins vegar að baka botnana lengur þannig , taka þá bara út þegar prjónn kemur út með smá kökumylsnu en ekki blautu deigi . Lindor lúxus súkkulaðismjörkrem 500 g Lindor mjólkursúkkulaði frá Lindt ( rauðu plöturnar ) 400 g smjör við stofuhita Bræðið Lindor súkkulaðið í vatnsbaði og kælið þar til það nær stofuhita , hrærið reglulega í á meðan . Þeytið smjörið þar til það verður létt og ljóst . Bætið bökunarkakó og vanilludropum saman við og þeytið vel . Hellið brædda súkkulaðinu varlega saman við blönduna og hrærið rólega þar til slétt og fellt . Setjið þá um helming flórsykursins út í og hrærið á lægsta hraða . Hellið þá næst rjómanum og saltinu saman við og að lokum restinni af flórsykrinum . Hrærið vel og skafið nokkrum sinnum niður skálina á milli . Smyrjið um 1 cm þykku lagi af kremi á milli botnanna , grunnhjúpið og setjið í kæli í um 15 mínútur og hjúpið síðan að nýju með um ½ cm þykku lagi af kremi sem slétt er vel úr með kökuspaða . Kælið kökuna aftur í um 15 mínútur og skreytið síðan með ganaché , smjörkremi og Lindt kúlum . 100 g smátt saxað suðusúkkulaði Hitið rjómann að suðu , hellið yfir súkkulaðið og pískið saman þar til súkkulaðið er bráðið . Leyfið blöndunni aðeins að kólna og hellið henni yfir kökuna þegar hún fer að þykkna . Hægt er að hella henni beint og dreifa úr með spaða eða setja í brúsa með lítið gat á endanum og stýra „ drippinu “ þannig . Þekjið síðan allan toppinn með þunnu lagi af ganaché . Sprautið smjörkremstoppa með stút 2D frá Wilton með jöfnu millibili og setjið Lindor kúlu ofan á hvern topp . Svona lítur súkkulaðið út sem ég bræði í kremið , namm þetta er svo gott krem !